# Választási kiírás

**Tisztújító Küldöttgyűlés 2024 tavasz**

Az Eötvös Loránd Tudományegyetem Hallgatói Önkormányzat Alapszabályának az Tanító – és Óvóképző kar Hallgatói részönkormányzatának Alapszabálya (továbbiakban: TÓK HÖK Asz.) 14. § (4) bekezdése alapján az Ellenőrző Bizottság megbízásából az Ellenőrző Bizottság elnöke kiírja a Hallgatói Önkormányzat rendes évi küldöttgyűlési választását. A választás célja, hogy az Eötvös Loránd Tudományegyetem Tanító – és Óvóképző kar aktív státuszú, nappali és levelező tagozatos hallgatói megválasszák a Küldöttgyűlés tagjait.

## Határidők és időszakok

Jelöltállítási időszak: **2024.április 22. – 2024. április 26.**

Jelöltállítás eredménye: **2024. április 27.**

Szavazási időszak: **2024. április 29. – 2024.május 3.**

Eredmény: **2024.május 4.**

Küldöttgyűlés időpontja: **2024. május 6.**

## Jelöltállítás

### Jelöltállítás ideje: 2024.április 22. – 2024. április 26.

**Jelölés módja:** A jelölés elektronikusan, emailben történik. A kitöltött nyilatkozatot a jelöltállítás ideje alatt emailben, az [eb@tokhok.elte.hu](mailto:eb@tokhok.elte.hu) címre kell megküldeni. A jelölés, csak ezen dokumentum felhasználásával lehet érvényes!

Az írásos jelöléseket az EB tagjainak kell eljuttatni az [eb@tokhok.elte.hu](mailto:eb@tokhok.elte.hu) email címre.

1. a TÓK HÖK Asz 5.§ (2) c) bekezdése alapján: A jelölt a jelölése elfogadását a jelölőlapon található nyilatkozat kitöltésével, a megfelelő számú aláírás összegyűjtésével (**10** aláírás) és leadásával jelzi. A jelöltet csak és kizárólag azonos szakra járó hallgatók támogathatja az aláírásával. **Az aláírást csak az EB által kiadott Microsoft Forms felületen lehet gyűjteni.**
2. a jelöltlistára az EB valamennyi jelöltet felveszi, aki érvényes jelölést szerez;
3. az EB a jelölőidőszak utolsó napját követő legfeljebb 3. naptári napig nyilvánosságra hozza a jelöltlistát**.**

## Szavazás

TÓK HÖK Asz. 5. § (1) b) alapján a Kar hallgatói általános és egyenlő választójog alapján, titkos és közvetlen szavazással választják meg a küldöttgyűlési képviselőket a Unipoll online felületén.

## A választási eljárás szabályai

Az ELTE TÓK HÖK Küldöttgyűlési képviselőinek választása a **TÓK HÖK Asz. 5. §** alapján zajlik. Az eljárásra vonatkozó szabályokat teljes terjedelmükben a TÓK HÖK Asz. tartalmazza, amely a <http://tokhok.elte.hu/szervezet/alapszabaly/> weblapon érhető el.

Az Ellenőrző Bizottság (továbbiakban: EB) Elnöke kiírja a küldöttgyűlési képviselők választását.

A kiírás után az EB összeállítja a választói névjegyzéket és a választókat választókerületekbe sorolja.

A jelöltállítási időszakban a fent említett módon a választók jelölteket állítanak.

A jelöltállítás befejeztével az EB megállapítja a küldöttgyűlési képviselőjelöltek személyét.

A küldöttgyűlési képviselőjelöltek közül a választások során a választók a szavazókerületüknek megfelelő mennyiségű személyt szavaznak meg képviselőnek.

A választásokat követően az EB határozatban mondja ki annak eredményét. Az eredmény a választások lezárulását követő három nap múltán lép hatályba, a megválasztott Küldöttgyűlési képviselők ekkor nyerik el mandátumukat. Az EB választási eredményeket megállapító határozatával szemben három napig lehet jogorvoslattal élni a sérelmet szenvedett szabályra hivatkozással az [eb@tokhok.elte.hu](mailto:eb@tokhok.elte.hu) email címen.

**Az eljárásra vonatkozó szabályokat teljes terjedelmükben a TÓK HÖK Asz. tartalmazza, amely az** [**http://tokhok.elte.hu/szervezet/alapszabaly/**](http://tokhok.elte.hu/szervezet/alapszabaly/) **weblapon érhetők el.**

**További információkért fordulj az Ellenőrző Bizottsághoz az** [**eb@tokhok.elte.hu**](mailto:eb@tokhok.elte.hu) **e-mail címen!**

Budapest, 2024. 04. 13.

### Az Ellenőrző Bizottság megbízásából:

**Cseklán Csenge Gréta**

**ELTE TÓK HÖK**

**ELLENŐRZŐ BIZOTTSÁG**

**ELNÖK**